רקפת רוסק עמינח

רקפת רוּסַק עמִינֹחַ (נולדה ב-1 בפברואר 1966) שימשה מנכ"לית בנק לאומי בשנים 2012–2019. דורגה שלוש פעמים ברשימת "100 הנשים המשפיעות בעולם העסקים" של מגזין "Fortune". רוסק עמינח נולדה וגדלה ברמת אביב לרחל ושמואל רוסק, רואה חשבון. היא האמצעית משלוש בנות. לאחר סיום לימודיה בתיכון פנתה ללימודים אקדמיים במסגרת העתודה האקדמית. סיימה לימודי תואר ראשון בכלכלה וחשבונאות באוניברסיטת תל אביב בהצטיינות יתרה. את התמחותה בראיית חשבון עשתה במשרדו של אביה. בגיל 21 החלה ללמוד לתואר שני במינהל עסקים באוניברסיטת תל אביב, עם התמחות במימון, אותו סיימה בהצטיינות, וזאת במקביל להיותה מרצה[דרושה הבהרה] בחוג לחשבונאות. בהמשך השלימה גם תואר ראשון במשפטים באוניברסיטת תל אביב. בגיל 24 החלה בשירות סדיר, ושימשה מרצה במכללה הבין-זרועית לפיקוד ולמטה, שם לימדה חקר ביצועים וניהול פרויקטים. בין השנים 1992–1994 שימשה עוזרת אישית לגליה מאור, אז משנה למנכ"ל בנק לאומי. ב-1995 הצטרפה למשרד רו"ח KPMG סומך חייקין כשותפה. כעבור חמש שנים, באוגוסט 2000, מונתה למנכ”לית המשרד. בינואר 2004, בגיל 38, מונתה לראש החטיבה העסקית של בנק לאומי, והייתה לחברת ההנהלה הצעירה ביותר של הבנק. ב-1 ביולי 2011 מונתה למשנה בכיר למנכ"לית בנק לאומי, גליה מאור, במקביל לתפקידה כראש החטיבה העסקית בבנק. רוסק עמינח מכהנת כיושבת ראש אגודת הידידים של "אחריי!", עמותה חינוכית-חברתית הפועלת להצמיח מנהיגות צעירה ולעודד מעורבות חברתית בקרב בני נוער וצעירים מהפריפריה. ב-1 במאי 2012 החלה לכהן כמנכ"לית בנק לאומי. תוך שש שנים מאז כניסתה לתפקיד, הפך לאומי להיות הבנק בעל שווי השוק הגדול בישראל. באפריל 2013 פנה לבנק לאומי איש העסקים הארגנטינאי, אדוארדו אלשטיין, שביקש להצטרף כשותף בחברת "גנדן", החברה האם שבאמצעותה שלט נוחי דנקנר באי די בי חברה לאחזקות, לצורך גיבוש הסדר חוב לחברה. במסגרת ההסדר צפוי היה הבנק לקבל 150 מיליון שקלים במזומן, להותיר חוב של 150 מיליון שקלים ולמחוק כ-150 מיליון שקל מחובותיה של "גנדן". לאור התייתרות ההסדר בשל אי קבלת הסכמת צדדים שלישיים שהסכמתם היוותה תנאי להסדר, רוסק עמינח הנחתה את הצוות המקצועי בלאומי לפעול למיצוי כל האפשרויות האחרות העומדות לרשות הבנק לגביית החוב. במאי 2014 החליטה רוסק עמינח להרחיב משמעותית את פעילות הבנק בתעשיית ההייטק הישראלית, ובתוך כך הקימה את לאומיטק, זרוע בנקאות ההייטק של קבוצת לאומי, המספקת שירותים פיננסיים בהתאמה אישית לחברות הייטק ישראליות. ללאומיטק מרכזי פעילות בישראל, ניו יורק, לונדון ופאלו אלטו. באוגוסט 2018 לאומיטק הרחיבה את פעילותה בארצות הברית, במסגרתה היא מספקת שירותים גם לחברות הייטק שאינן בעלי זיקה ישראלית. בשנת 2014 הפכה רוסק עמינח למטרה העיקרית של קבוצת המחאה החברתית "באים לבנקאים". ביולי 2015 הוציא בית משפט השלום בתל אביב צו למניעת הטרדה מאיימת למשך שישה חודשים נגד ברק כהן ופעילים נוספים מהקבוצה לבקשת רוסק עמינח. בסוף 2018 בית המשפט העליון דחה את הערעור של ברק כהן נגד השעייתו מעיסוק בעריכת דין למשך שנה וחצי, וזאת בשל האישומים נגדו, שכללו מספר רב של מעשי הטרדה ופגיעה בפרטיותם של מנכ"לית לאומי, מנכ"ל בנק הפועלים ומקורביהם. ביולי 2019 ביטל בית המשפט המחוזי את השעייתו של ברק כהן, בעקבות המלצת ועדת האתיקה של לשכת עורכי הדין לאחר ביטול מרבית האישומים נגדו במסגרת הסדר טיעון. בראשית 2017, לאור התוצאות העסקיות של הבנק, חזר לאומי לחלק דיבידנד לבעלי מניותיו בשיעור של 40% מהרווח הנקי, וזאת לאחר הפסקה של שש שנים. ביוני 2019 אושרה בקשתה לסיום התפקיד והיא פרשה ב-31 באוקטובר 2019. תחת ידה החל בנק לאומי להוביל אסטרטגיה עסקית המתמקדת, בין השאר, בחדשנות דיגיטלית ובהטמעת טכנולוגיה מתקדמת בכל קווי העסקים של הבנק. בתוך כך, בראשית 2016 הקימה רוסק עמינח את 'חטיבת הבנקאות הדיגיטלית' של לאומי. מטרת החטיבה הייתה לקדם את נושא הדיגיטל בלאומי ולהקים את הבנק הדיגיטלי הראשון בישראל. בפברואר 2017 השיק לאומי את אפליקציית התשלומים Pay, המאפשרת ללקוחות כל הבנקים להעביר תשלומים לאנשי קשר דרך הטלפון הנייד (לאפליקציה זו תפוצה נמוכה במידה ניכרת מזו של המתחרה מבנק הפועלים - bit). מספר חודשים לאחר מכן הושק Pepper מבית לאומי, בנק דיגיטלי ראשון מסוגו בישראל, אשר מאפשר ניהול חשבון מלא באמצעות אפליקציה סלולרית בלבד. בראשית 2019 ביצעה רוסק עמינח מספר שינויים מבניים בבנק כדי להתאימו לעולם הבנקאות המשתנה. בתוך כך הוקמה חטיבת דאטה חדשה, במטרה למנף את נכסי הדאטה של הבנק ועל מנת לייצר הצעת ערך יותר איכותית ללקוחות. כמו כן, הוקמה חטיבת אסטרטגיה, חדשנות וטרנספורמציה, אשר מובילה את כל התהליכים הנדרשים לצורך התאמת מודל הפעילות של הבנק לעידן הדיגיטלי, במטרה להעניק ללקוחות חוויית משתמש מתקדמת וחדשנית. לאור הישגיו של הבנק בתחום הבנקאות הדיגיטלית, זכה לאומי למגוון אותות ופרסים בינלאומיים לאורך השנים, בהם "הבנק הדיגיטלי הטוב בישראל" (מגזין גלובל פייננס 2016, 2017, 2018). במאי 2018 זכה לאומי בפרס Innovator Award מטעם חברת Dell העולמית, הודות להקמת הבנק הדיגיטלי Pepper. בדצמבר 2018 מגזין הבנקאות The Banker, מקבוצת הפייננשל טיימס, הכתיר את לאומי כ"בנק השנה בישראל", בין היתר בזכות המובילות של הבנק בתחום החדשנות והבנקאות הדיגיטלית. בספטמבר 2015 נבחרה רוסק עמינח לראשונה לרשימת "100 נשות העסקים המשפיעות בעולם" של המגזין הכלכלי Fortune. היא דורגה במקום ה-23 באזור אירופה, המזרח התיכון ואפריקה. בדצמבר 2015 נבחרה כאחת מ"עשרת מנכ"לי הבנקים החדשניים בעולם" על ידי הבלוג האמריקאי Bank Innovation. בדצמבר 2016 נכללה שוב ברשימה זו. בספטמבר 2016 נבחרה בשנית לרשימת "100 נשות העסקים המשפיעות בעולם" של המגזין Fortune, כאשר דורגה במקום ה-43 ברשימה הבינלאומית. בנובמבר 2016 נבחרה לראשונה לרשימת "100 נשים משפיעות ומעוררות השראה" של רשת BBC הבריטית. באפריל 2017 דורג בנק לאומי במקום ה-13 במדד EQUILEAP הבינלאומי, המדרג מדי שנה את 200 החברות המובילות בעולם בתחום של שוויון מגדרי במקום עבודה. נכון לסוף שנת 2017, כ-52% מהסגל הניהולי בבנק וכ-44% מסגל ההנהלה הבכירה בבנק לאומי הורכב מנשים. באוקטובר 2018 נבחרה רוסק עמינח בפעם השלישית לרשימת ״100 נשות העסקים המשפיעות בעולם" של המגזין "Fortune", כאשר דורגה במקום ה-43 ברשימה הבינלאומית. באפריל 2019 דורגה ברשימת "50 הנשים המשפיעות בפיננסים במזרח התיכון" של העיתון Financial News. רקפת רוסק עמינח השתתפה כמרצה אורחת במספר כנסים בינלאומיים, בהם: כנס החדשנות של ה-Financial Times (לונדון, נובמבר 2016), במסגרתו נשאה דברי פתיחה; כנס Money 20/20 (לאס וגאס, אוקטובר 2017), בו סיפרה על עתיד עולם הבנקאות ועל החלטתה להקים את הבנק הדיגיטלי Pepper; כנס DLD מינכן (מינכן, ינואר 2019), בו הסבירה לקהל על ההבדל בין הטמעת אסטרטגיה של 'כיסוי דיגיטלי', בניגוד לבניית בנק דיגיטלי מן היסוד; וכנס Most Powerful Women של המגזין Fortune (לונדון, יוני 2019), בו השתתפה בפאנל על בנקאות בעידן הדיגיטלי. לאחר פרישתה מבנק לאומי נמנתה יחד עם קרן Team8, עם מייסדי קרן Team8 Fintech שמתמקדת בבנייה של חברות פינטק. מונתה לדירקטורית בחברת הספאק האמריקאית Fortess Acquisition, והחזיקה בקרוב לאחוז אחד ממניות החברה. במאי 2024 מונתה ליו"ר חברת היילו טכנולוגיות. רקפת רוסק עמינח מתגוררת ברמת השרון ונשואה לתא"ל (מיל.) ראם עמינח, רואה חשבון, לשעבר היועץ הכספי לרמטכ"ל, ראש המערך הכלכלי של צה"ל וראש אגף התקציבים במשרד הביטחון. להם שתי בנות. מדיה וקבצים בנושא רקפת רוסק עמינח בוויקישיתוף דן אנד ברדסטריט - פרופיל עסקי של רקפת רוסק עמינח - מנכ"ל בנק לאומי רקפת רוסק עמינח, באתר בנק לאומי דורית בר, "גליה מאור ורקפת רוסק יהיו צמד-חמד", באתר ynet, 2 בדצמבר 2003 יעל ולצר, ‏רוסק-עמינח רומזת לדירקטוריון: "לא נולדתי ולא אמות בלאומי", באתר גלובס, 7 בספטמבר 2010 עירן פאר, ‏"קידומים לכולם": כך שודרגה רקפת רוסק עמינח בלאומי, באתר גלובס, 12 באפריל 2011 שוקי שדה, הכירו את הנשים שכובשות עמדות מפתח במשק הישראלי, באתר TheMarker‏, 28 באפריל 2011 יעל ולצר, ‏"כבר בגיל 20 רוסק-עמינח אמרה שהיא תהיה גליה מאור", באתר גלובס, 5 במאי 2011 אמיר זיו, האשה ללא פנים, באתר כלכליסט, 5 בינואר 2012 שוקי שדה, מפת הקשרים של מנכ"לית לאומי הבאה, באתר TheMarker‏, 14 בפברואר 2012 שרון שפורר, בנקאית אישית, באתר הארץ, 17 בפברואר 2012 ורד רמון ריבלין, ‏הסאבטקסט של רוסק-עמינח: מבריקה, מעל המשחקים שלכם, באתר גלובס, 8 במרץ 2012 איילת רוזן, ‏האישה השווה מיליונים, באתר ‏מאקו‏, 24 באפריל 2013 אילנה דיין, גלעד טוקטלי, ‏מנכ"לית בנק לאומי מגיבה על היחסים עם הטייקונים, באתר ‏מאקו‏, 23 באפריל 2014 עירית אבישר, ‏רקפת רוסק עמינח: "אין סיבה להגדיל ללקוחות את ההלוואות", באתר גלובס, 6 במרץ 2018 יהודה שרוני, ‏רוסק־עמינח: "קיבלתי הצעה מגוף בינלאומי, אבל אני נשארת בבנק", באתר מעריב אונליין, 30 במרץ 2018 מיכאל רוכוורגר, "אני נראית לך כמי שעוזבת? אני לגמרי פה ועמוק בתוך הביזנס", באתר TheMarker‏, 10 במרץ 2019 מיכאל רוכוורגר, ההצלחות, הכישלונות - וההסתבכויות: שבע השנים הסוערות של רקפת רוסק-עמינח, באתר TheMarker‏, 1 ביולי 2019 סופי שולמן, ״אהבתי מאוד את תפקיד מנכ"לית הבנק. אבל כל מה שהתלווה לתפקיד היה נטל", באתר כלכליסט, 20 במרץ 2022 דיאנה בחור ניר, "אנחנו חיים בזמן פציעות, ומתקרבים לקצה מסגרת האשראי", באתר כלכליסט, 1 באוקטובר 2024 Charlotte Clarke, Women in Business — Rakefet Russak-Aminoach, Financial Times, October 4, 2015 Rakefet Russak Aminoach at Financial Times Innovate, November 12, 2016 Rakefet Russak Aminoach at Money 20\20, October 23, 2017 Israel Is Undergoing A Female Banking Revolution, Russak-Aminoach Leads The Way, Forbes, December 30, 2018 Rakefer Russak Aminoach at DLD Munich, January 20, 2019 What is the future of banking?, Raconteur, May 1, 2019 "Flanker" banks are seeking to combine the old and new, The Economist, May 2, 2019 Tech's raid on the banks, Money talks podcast, The Economist, May 7, 2019 Rakefet Russak Aminoach at MPW London 2019: Banking on a Digital Future, June 4, 2019 עירן פאר, ‏רקפת רוסק-עמינח, מנכ"ל לאומי, תשתכר 180 א' ש' בחודש, באתר גלובס, 1 במאי 2012 עירן פאר, ‏היורשת: רוסק עמינח - משנה בכיר למנכ"ל לאומי, באתר גלובס, 31 במרץ 2011 Aharai – Youth leading change (ארכיון) מיכאל רוכוורגר, כך עקף לאומי את הפועלים - וחזר להיות הבנק בעל שווי השוק הגדול בישראל, באתר TheMarker‏, 11 במרץ 2018 מיכאל רוכוורגר, שלטונו של דנקנר באי.די.בי מתקרב לקיצו? לאומי החליט לגבות את החוב והבטחונות, באתר TheMarker‏, 19 באפריל 2013 מערכת אנשים ומחשבים, בנק לאומי מקים זרוע היי-טק; יגדיל את האשראי לתעשייה לשני מיליארד שקלים, באתר אנשים ומחשבים, ‏2014-05-19 מאיר אורבך, לאומיטק תרחיב את פעילותה בארצות הברית, באתר כלכליסט, 20 באוגוסט 2018 כאן דוקו | משפט הבנקאים, נבדק ב-2022-08-20 ענת רואה ותומר ורון, בית המשפט: פעילות "באים לבנקאים" נגד רוסק עמינח היא הטרדה מאיימת, באתר כלכליסט, 19 ביוני 2015 אלה לוי-וינריב, ‏הערעור של ברק כהן נדחה; העליון: "מחאה ציבורית אינה מצדיקה ביצוע עבירות פליליות", באתר גלובס, 22 בנובמבר 2018 חן מענית, ‏ביהמ"ש המחוזי ביטל את השעייתו של ברק כהן מעריכת דין, באתר גלובס, 10 ביולי 2019 רעות שפיגלמן, בנק לאומי חוזר לחלק דיבידנדים לראשונה אחרי 6 שנים, באתר כלכליסט, 30 במרץ 2017 תומר ורון, בנק לאומי מקים חטיבה דיגיטלית; תמר יסעור תעמוד בראשה, באתר כלכליסט, 31 במאי 2015 Global Finance Names The 2016 World’s Best Corporate/Institutional Digital BanksIn The Middle East & Africa September 08, 2017 Author: Gilly Wright, Global Finance Magazine - Best Digital Banks 2017, Global Finance Magazine (באנגלית) Global FinanceNames The BestIsraeliConsumer and Corporate/InstitutionalDigital Banks 2018 מיכאל רוכוורגר, בזכות הקמת פפר: פרס חדשנות לבנק לאומי בארה"ב, באתר TheMarker‏, 3 במאי 2018 Bank Leumi, Leumi Awarded 'Bank of the Year in Israel' by The Banker, www.prnewswire.com (באנגלית) רקפת רוסק עמינח - ברשימת "100 הנשים המשפיעות" של פורצ'ן, באתר כלכליסט, 15 בספטמבר 2015 10 Most Innovative CEOs in Banking 2015 | Bank Innovation | Bank Innovation, bankinnovation.net 10 Most Innovative CEOs in Banking 2016 | Bank Innovation | Bank Innovation, bankinnovation.net Most Powerful Women International, Fortune (באנגלית) "BBC 100 Women 2016: Who is on the list?" (באנגלית בריטית). 2016-11-21. נבדק ב-2019-07-15. Equileap Ranks 3,048 Companies With 19 Criteria on Gender Equality קבוצת לאומי - דוח אחריות תאגידית 2017(הקישור אינו פעיל) רקפת רוסק עמינח נבחרה לרשימת 100 הנשים המשפיעות של Fortune, באתר וואלה, 3 באוקטובר 2018 Rakefet Russak-Aminoach, Bank Leumi (Israel), lists.efinancialnews.com עירית אבישר, ‏רקפת רוסק-עמינח: "אם הבנקים לא ישתנו, הם ייכחדו", באתר גלובס, 2 בנובמבר 2016 בנקאות דיגיטלית: בנק לאומי יוצא במיזם משותף עם Temenos ו-VMware, באתר וואלה, 24 באוקטובר 2017 עדי ברק, מנכ"לית לאומי על השינוי הדיגיטלי: "הפלטפורמה כבר לא רלוונטית, המודל שלנו אינו בר-קיימא", באתר כלכליסט, 20 בינואר 2019 How Some of the World's Oldest Banks Are Moving to a Digital Future, Fortune (באנגלית) אתר האינטרנט הרשמי של Team8 Fintech מאיר אורבך, רקפת רוסק עמינח מצטרפת לחברת ספאק שגייסה 300 מיליון דולר, באתר כלכליסט, 3 בספטמבר 2020 נכנסת לנעלי היו"ר: התפקיד החדש של רקפת רוסק עמינח, באתר וואלה, 20 במאי 2024